Iludusvõistlus
Iludusvõistlus on traditsiooniliselt võistlus, kus selgitatakse kauneima välimusega inimene. Peale välise ilu võidakse hinnata ka osalejate isikuomadusi, intelligentsust ja oskusi. Tavalisemad on naiste ja tüdrukute iludusvõistlused. Naiste iludusvõistluste võitjaid kutsutakse iluduskuningannadeks. Tähtsamate iludusvõistluste hulka kuuluvad Miss Universum (alates 1952), Miss World (alates 1951) ja Miss International (alates 1960). Eestis on iludusvõistlust Miss Estonia korraldatud alates 1923. aastast.